

**ŠILALĖS RAJONO SAVIVALDYBĖS ADMINISTRACIJOS**

**DIREKTORIUS**

|  |
| --- |
| **ĮSAKYMAS****Dėl Šilalės rajono savivaldybės administracijos** **valstybės tarnautojų ir darbuotojų civilinės saugos mokymo organizavimo ir vykdymo tvarkos aprašo patvirtinimO** |

 2022 m. gegužės 16 d. Nr. DĮV- 390

Šilalė

Vadovaudamasis Lietuvos Respublikos vietos savivaldos įstatymo 18 straipsnio 1 dalimi, 29 straipsnio 8 dalies 2 punktu, Lietuvos Respublikos civilinės saugos įstatymo 14 straipsnio 24 punktu ir Civilinės saugos mokymo tvarkos aprašo, patvirtinto Lietuvos Respublikos Vyriausybės 2010 m. birželio 7 d. nutarimu Nr. 718 „Dėl civilinės saugos mokymo tvarkos aprašo patvirtinimo”, 33 punktu:

1. T v i r t i n u Šilalės rajono savivaldybės administracijos valstybės tarnautojų ir

darbuotojų civilinės saugos mokymo organizavimo ir vykdymo tvarkos aprašą (pridedama).

2. S k i r i u Mindaugą Mikutavičių, Šilalės rajono savivaldybės administracijos vyriausiąjį specialistą, atsakingą už Šilalės rajono savivaldybės administracijos valstybės tarnautojų ir darbuotojų civilinės saugos mokymo organizavimą ir vykdymą.

3. P r i p a ž į s t u netekusio galios Šilalės rajono savivaldybės administracijos direktoriaus 2017 m. vasario 15 d. įsakymą Nr. DĮV-213 „Dėl Šilalės rajono savivaldybės administracijos valstybės tarnautojų ir darbuotojų civilinės saugos mokymo organizavimo ir vykdymo tvarkos aprašo patvirtinimo“ su visais pakeitimais ir papildymais.

4. P a v e d u paskelbti šį įsakymą Teisės aktų registere ir Šilalės rajono savivaldybės interneto svetainėje www.silale.lt.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo arba įteikimo suinteresuotam asmeniui dienos.

Administracijos direktorius Gedeminas Sungaila